
ΥΠΟΥΡΓΙΚΕΣ Α ΠΟΦΑΣΕΙΣ ΚΑΙ ΕΓΚΡΙΣΕΙΣ 

ΑηιΒ Τ/4456 I 1 * 

Παραχώρηση κατά χρήση του Τουριστικού Περιπτέρου 
στην Κοινότητα Καλεντζίου Ν. Αχαΐας. 

ΟΙ ΥΠΟΥΡΓΟΙ 

ΕΣΩΤΕΡΙΚΩΝ ΔΗΜΟΣΙΑΣ ΔΙΟΙΚΗΣΗΣ 
ΚΑΙ ΑΠΟΚΕΝΤΡΩΣΗΣ, ΟΙΚΟΝΟΜΙΚΩΝ, ΑΝΑΠΤΥΞΗΣ 

Έχοντας υπόψη: 

1. Τις διατάξεις του ΑΝ.1565/50 όπως κυρώθηκε με το 
Ν. 1624/51 και τροποποιήθηκε με το Ν.Δ.4109/60 και 201/74. 


2. Το Ν.2160/93 «Ρυθμίσεις για τον Τουρισμό και άλλες 
διατάξεις» (ΦΕΚ118/Α/19-7-93) 

3. Τις διατάξεις του άρθρου 29 Α του Ν. 1558/85 προ- 
στεθέντος δια του άρθρου 27 του Ν. 2081/92, όπως αντι- 
καταστάθηκε με το άρθρο 1 παρ.2 ατού Ν. 2469/97 (ΦΕΚ 
38 Α). 

4. Το Π.Δ. 27/1 -2-96 «περί συγχώνευσης των Υπουργεί¬ 
ων Τουρισμού, Βιομηχανίας, Ενέργειας και Τεχνολογίας 
και Εμπορίου στο Υπουργείο Ανάπτυξης» (ΦΕΚ 1 91Ν 1 -2- 
96). 

5. Το Π.Δ. 377/96 «Διορισμός Υπουργών, Αναπληρωτή 
Υπουργού και Υφυπουργών» (ΦΕΚ244/Α/25-9-96). 

6. Τη με αριθμό 234/14/19.5.98 απόφαση του Δ.Σ./ΕΟΤ. 

7. Το με αρ.42/02.07.1998 Απόσπασμα Πρακτικού του 
Κοινοτικού Συμβουλίου Καλεντζίου Ν. Αχαΐας. 

8. Τη με αριθμό 1107147/1239/0006Α/4-10-96 κοινή α¬ 
πόφαση του Πρωθυπουργού και του Υπουργού Οικονο¬ 
μικών «περί ανάθεσης αρμοδιοτήτων στους Υφυπουρ¬ 
γούς Οικονομικών »(ΦΕΚ 922/Β/4-10-96). 

9. Το άρθρο 260 του Π.Δ. 410/95 «περί Κοινοτικού και 
Δημοτικού Κώδικα"(ΦΕΚ 231/Α/95). 

10. Την με αριθμό ΔΙΔΚ/Φ.1/20199/5.9.97 Κοινή Απόφα¬ 
ση του Πρωθυπουργού και του Υπουργού Εσωτερικών 
Δημόσιας Διοίκησης και Αποκέντρωσης «περί ανάθεσης 
αρμοδιοτήτων Υπουργού Εσωτερικών Δημόσιας Διοίκη¬ 
σης και Αποκέντρωσης» (ΦΕΚ 801 /Β), αποφασίζουμε. 

1. Παραχωρούμε το Τουριστικό Περίπτερο Καλεντζίου 
στην Κοινότητα Καλεντζίου Ν. Αχαΐας, κατά χρήση, με 
τους εξής όρους: 

α. Η διάρκεια της παραχώρησης ορίζεται για είκοσι (20) 
χρόνια, με ημερομηνία έναρξης την ημερομηνία υπογρα¬ 
φής της σύμβασης παραχώρησης. 

■ β. Το Τουριστικό Περίπτερο θα πρέπει να λειτουργεί 
καθ ολη τη διάρκεια του χρόνου και απαραιτήτως κατά 
την θερινή περίοδο. 

γ. Η παραχώρηση θα γίνει χωρίς ανταλλαγμα. 
δ. Η εν λόγω παραχώρηση γίνεται με σκοπό την ανα¬ 
βάθμιση και τουριστική αξιοποίηση του ακινήτου προς ε¬ 
ξυπηρέτηση και ψυχαγωγία των κατοίκων του χωριού. 

ε. Η Κοινότητα θα πρέπει να μεριμνά για την καλή λει¬ 
τουργία, διατήρηση και συντήρηση του ακινήτου καθ όλη 
τη διάρκεια της παραχώρησης και ο ΕΟΤ θα δύναται 
δι'οργάνων του να ελέγχει την τήρηση των παραπάνω. 

στ. Όλα τα λειτουργικά έξοδα θα βαρύνουν την Κοινό- 
τητα Καλεντζίου. 

ζ. Η Κοινότητα Καλεντζίου υποχρεούται να υποβάλλει 
στον ΕΟΤ σχετική μελέτη αξιοποίησης του παραπάνω α¬ 
κινήτου προς έγκριση πριν την υπογραφή της σύμβασης 
και η οποία θα αποτελεί αναπόσπαστο μέρος της σύμβα¬ 
σης παραχώρησης και η ολοκλήρωση των σχετικών ερ¬ 
γασιών του ακινήτου θα πρέπει να συντελεστεί εντός έ¬ 
τους από την υπογραφή αυτής (σύμβασης). 

η. Ουδεμία μετατροπή και γενικά επέμβαση στη δια¬ 
μόρφωση των χώρων επιτρέπεται χωρίς την προηγούμε¬ 
νη έγκριση του ΕΟΤ. 

θ. Η εκτέλεση των εργασιών θα παρακολουθείται από 
τεχνικούς του ΕΟΤ οι οποίοι θα μπορούν να κάνουν υπο¬ 
δείξεις στην Κοινότητα προς τις οποίες θα πρέπει να συμ¬ 
μορφώνεται. 

ι. Η Κοινότητα υποχρεούται να πυρασφαλίσει με δικά 
της έξοδα το παραχωρούμενο ακίνητο στην πραγματική 
του αξία που θα ορισθεί από τις Τεχνικές Υπηρεσίες του 
ΕΟΤ και να παραδώσει στον ΕΟΤ τα σχετικά αποδεικτικά 
έγγραφα. Απαγορεύεται η παραχώρηση και εκμετάλλευ¬ 
ση αυτού σε τρίτους , χωρίς την προηγούμενη έγκριση 
του ΕΟΤ. 

ια. Η Κοινότητα υποχρεούται να φροντίσει για τον απα¬ 
ραίτητο εξοπλισμό του ακινήτου ώστε να εξασφαλισθεί η 
σωστή και εύρυθμη λειτουργία αυτού. 

ιβ. Σε περίπτωση λύσης της σύμβασης πριν από τον 
χρόνο λήξης για λόγους που θα ευθύνεται η Κοινότητα, υ- 
ποχρεούται να παραδώσει το ακίνητο στον ΕΟΤ χωρίς 
καμμία αποζημίωση από τον ΕΟΤ προς τον χρησάμενο. 

ιγ. Σε περίπτωση που ο ΕΟΤ αποφασίσει την με άλλο 
τρόπο αξιοποίηση του παραπάνω ακινήτου θα δύναται 
να λύσει την σύμβαση κατόπιν τρίμηνης προειδοποίη¬ 
σης. 

ιδ. Η ολοκλήρωση της διαδικασίας παραχώρησης (υπο¬ 
γραφή σύμβασης) θα γίνει μόλις ο ΕΟΤ παραλάβει το εν 
λόγω ακίνητο από τον μισθωτή (αρμόδια Δ/νση είναι η 
ΙΔΈκμ/σης). 

ιε. Παράβαση οποιοσδήποτε όρου, όλοι θεωρούνται ου¬ 
σιώδεις, συνεπάγεται, ανάκληση της παραχώρησης και 
επιστροφή του ακινήτου στον ΕΟΤ. 

ιστ.Ο ΕΟΤ επιφυλάσσεται του δικαιώματος του, όπως 
κατά την σύνταξη της οικείας σύμβασης συμπεριλάβει ο- 
ποιοδήποτε όρο θεωρεί διασφαλιστικό των δικαιωμάτων 
του. 

ιζ. Αρμόδια για την επίλυση τυχόν προκύπτουσας δια¬ 
φοράς μεταξύ Ιδρύματος και ΕΟΤ καθίστανται τα δικα¬ 
στήρια Αθηνών. 

2. Από τις διατάξεις της παρούσας απόφασης δεν προ- 
καλείται δαπάνη σε βάρος του προϋπολογισμού του ΕΟΤ. 

3. Η παρούσα απόφαση να δημοσιευθεί στην Εφημερί¬ 
δα της Κυβερνήσεως. 

Αθήνα, 10 Δεκεμβρίου 1998 

ΟΙ ΥΠΟΥΡΓΟΙ 

ΥΦΥΠ. ΕΣΩΤ. ΔΗΜ. ΔΙΟΙΚ. ΥΦΥΠΟΥΡΓΟΣ 

ΚΑΙ ΑΠΟΚΕΝΤΡΩΣΗΣ ΟΙΚΟΝΟΜΙΚΩΝ 

ΓΕΏΡΓΙΟΣ ΦΛΏΡΙΔΗΣ ΓΕΩΡΓΙΟΣ ΔΡΥΣ 

ΑΝΑΠΤΥΞΗΣ 

ΒΑΣΩ ΠΑΠΑΝΔΡΕΟΥ 


Αριθ. ΔΜ Ε Ο/ε/0/1 084 (2) 

Χαρακτηρισμός της οδού Αστακός - Μύτικας - Άκτιο - 
Δυτ. Άξονας. 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ ΧΩΡΟΤΑΞΙΑΣ ΚΑΙ 
ΔΗΜΟΣΙΩΝ ΕΡΓΩΝ 

Έχοντας υπόψη: 

1 ■ Τ° Ν. 1558/85 «Κυβέρνηση και Κυβερνητικά Οργανα». 

2. Το Π.Δ. 69/88 «Οργανισμός της Γενικής Γραμματείας 
Δημοσίων Έργων», όπως τροποποιήθηκε και ισχύει. 

3. Το Ν. 3155/55 «Περί κατασκευής και συντηρήσεως ο¬ 
δών». 

4. Το Π.Δ. της 9.8.55 «Περί καθορισμού των Εθνικών Οδών 
κατά τις διατάξεις του Ν. 3155/55 και την Γ 25871/9.7.63 
Απόφαση του Υπουργού Δημοσίων Έργων «Περί αριθμήσε- 
ωςτων Εθνικών Οδών». 

5. Το Ν. 1418/84 «Δημόσια Έργα και ρυθμίσεις συναφών 
θεμάτων» και ειδικότερα την παράγραφο 3 του άρθρου 25. 

6. Την Απόφαση Δ16α/04/773/29.11.90 «Περί εξαίρεσης 
διοικητικών πράξεων ή εγγράφων από τον κανόνα των 
τριών υπογραφών». 

7. Την Απόφαση ΔΜΕΟ/ε/Ο/1308/15.12.95 (ΦΕΚ 
30Β/19.1.96) «Κατάταξη Εθνικών Οδών Περιφερειών Ατ¬ 
τικής, Στερεός Ελλάδας, Θεσσαλίας, Ηπείρου, Μακεδο¬ 
νίας και Θράκης σε Βασικό (Πρωτεύον), Δευτερεύον και 
Τριτεύον Εθνικό Οδικό Δίκτυο». 

8. Το Π.Δ. 347/93 «Λήψη μέτρων για την ασφάλεια της υ¬ 
περαστικής συγκοινωνίας». 

9. Το Ν. 653/77 «Περί υποχρεώσεως των παρόδιων ιδιο¬ 
κτητών για την διάνοιξη Εθνικών Οδών κ.λπ.», όπως τρο¬ 
ποποιήθηκε και συμπληρώθηκε μέχρι σήμερα και το Π.Δ. 
929/79 «Περί εκτελέσεως του άρθρου του Ν. 653/77». 

10. Την Υπουργική απόφαση ΔΜΕΟ/ε/231/31.3.97 χα¬ 
ρακτηρισμού της Ευρείας Παράκαμψης Αγρίνιου ως Ε¬ 
θνικής Οδού. 

Και επειδή: 

1. Κρίνεται απαραίτητο ναχαρακτηρισθεί ως Πρωτεύον 
Επαρχιακό δίκτυο το οδικό τμήμα που βελτιώνει το υφι¬ 
στάμενο Πρωτεύον Επαρχιακό δίκτυο με αριθ. 4 και συν¬ 
δέει τον Αστακό με τον Δυτικό Άξονα. 

2. Η παράκαμψη Λεσινίου προσωρινά θα εξυπηρετήσει 
αυτή την σύνδεση και μελλοντικά θα παρακάμπτει μόνο 
τον οικισμό του Λεσινίου. 

3.0 Νόμος 1418/84 με την παράγραφο 3 του άρθρου 25 
επιτρέπει τον χαρακτηρισμό τμημάτων οδών ως Εθνικών 
ή Επαρχιακών, και καθορίζεται με Απόφαση Υπουργού 
Δημοσίων Έργων που δημοσιεύεται στην Εφημερίδα της 
Κυβερνήσεως, αποφασίζουμε: 

α) Εγκρίνουμε να ενταχθεί στο Πρωτεύον Επαρχιακό 
Δίκτυο της χώρας το τμήμα Δυτικός Άξονας (Κόμβος Αγί¬ 
ου Ηλία), Αστακός. 

β) Εγκρίνουμε να ενταχθεί στο Δευτερεύον Επαρχιακό 
Δίκτυο της χώρας το τμήμα της προσωρινής παράκαμ¬ 
ψης Γουριάς. 

Η απόφαση αυτή, από τις διατάξεις της οποίας δεν προ- 
καλείται δαπάνη σε βάρος του Κρατικού Προϋπολογι¬ 
σμού, να δημοσιευτεί στην Εφημερίδα της Κυβερνήσεως. 

Αθήνα, 4 Δεκεμβρίου 1998 

Ο ΥΠΟΥΡΓΟΣ 

ΚΩΝ/ΝΟΣ ΛΑΛΙΩΤΗΣ 

Αοιθ. Γ2/6773 ( 3 ) 

Ίδρυση και Λειτουργία Κέντρου Περιβαλλοντικής Εκπαί¬ 
δευσης στο Θέρμο Αιτωλοακαρνανίας. 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ ΚΑΙ ΕΘΝΙΚΗΣ ΠΑΙΔΕΙΑΣ 
ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Το Νόμο 1892/90, άρθρο 111, παρ. 13, που προβλέ¬ 
πει την ίδρυση και λειτουργία Κέντρων Περιβαλλονπκής 
Εκπαίδευσης (ΚΠΕ) 

2. Τη Γ2/1242/8.3.93 Υ.Α. (ΦΕΚ 175/τ.Β'/19.3.93)που α¬ 
φορά στην ίδρυση καιλειτουργίαΚ.Π.Ε. (εδάφια I, II, III, IV, 
παραγρ. 2, VIII). 

3. Την κοινή Ευρωπαϊκή πολιτική στον τομέα της Περι¬ 
βαλλοντικής Εκπαίδευσης όπως εκφράζεται μέσα από το 
ψήφισμα των Υπουργών Παιδείας της Ευρωπαϊκής Ένω¬ 
σης (24.5.88). 

4. Το Κοινοτικό Πρόγραμμα Πολιτικής και Δράσης για 
το Περιβάλλον και τη Σταθερή Ανάπτυξη (ψήφισμα Συμ¬ 
βουλίου Ευρωπαϊκών Κοινοτήτων και των Αντιπροσώπων 
των Κρατών - μελών (1.2.93) στο οποίο εντάσσεται η ενη¬ 
μέρωση και εκπαίδευση του κοινού στην πολιτική και τη 
στρατηγική για το περιβάλλον και την ανάπτυξη καθώς 
και τις συστάσεις - οδηγίες που προέκυψαν κατά το θερι¬ 
νό Πανεπιστήμιο της Τουλούζης για την. Περιβαλλοντική 
Εκπαίδευση και απευθύνονται στις κυβερνήσεις των Κρα¬ 
τών - μελών της Ευρωπαϊκής Ένωσης. 

5. Την ανάγκη σύνδεσης της τυπικής (σχολικής) με την 
άτυπη εκπαίδευση και της διαμόρφωσης κατάλληλων πει¬ 
ραματικών εκπαιδευτικών προγραμμάτων για να επιτευ¬ 
χθούν κοινές δράσεις για το περιβάλλον σε τοπικό επίπε¬ 
δο, στην κατεύθυνση της αειφόρου ανάπτυξης. 

6. Την Γ2/3219/11.5.95 Υ.Α. με την οποία ιδρύονται έξι 
(6) Κέντρα Περιβαλλοντικής Εκπαίδευσης (ΚΠΕ) και την 
Γ2/5861/23.10.97 με την οποία ιδρύονται άλλα πέντε (5) 
Κ.Π.Ε. 

7. Την ολοένα αυξανόμενη συμμετοχή μαθητών και εκ¬ 
παιδευτικών στα προγράμματα που εκπονούντο ΚΠΕ και 
την αδυναμία των υπαρχόντων ΚΠΕ να καλύψουντις ανά¬ 
γκες όλου του μαθητικού πληθυσμού της χώρας. 

8. Το ζωηρό ενδιαφέρον της τοπικής κοινωνίας του Δή¬ 
μου Θέρμου Αιτωλοακαρνανίας για την ίδρυση Κέντρου 
Περιβαλλοντικής Εκπαίδευσης στην περιοχή τους, κα¬ 
θώς και τη διαβεβαίωση του Δήμου Θέρμου Αιτωλοακαρ¬ 
νανίας για ουσιασπκή στήριξη του Κ.Π.Ε. 

9. Τη δυνατότητα υποστήριξης των νέων ΚΠΕ από κον¬ 
δύλια του 2ου Κοινοτικού Πλαισίου Στήριξης. 

10. Την παράγραφο (γ) του άρθρου 3του Ν.2362/95 πε¬ 
ρί Δημοσίου Λογιστικού, ελέγχου Δαπανών κ.λπ. 

11. Τις διατάξεις του άρθρου 29α του Ν. 1558/85 όπως 
προστέθηκε με το άρθρο 27 του Ν.2081/92 και αντικατα- 
στάθηκε με το άρθρο 1 του Ν.2469/97 (38 Α'). 

12. Το γεγονός ότι από τις διατάξεις της παρούσας α¬ 
πόφασης προκαλείται συνολική δαπάνη τρακοσίων δεκα¬ 
πέντε εκατομμυρίων δραχμών (315.000.000 δρχ.). Η εν 
λόγω δαπάνη για τα έτη 1998 -1999 ύψους εκατό δεκα¬ 
πέντε εκατομμυρίων δραχμών (115.000.000 δρχ.) θα κα¬ 
λυφθεί κατά ποσοστό 75% με χρηματοδότηση από το Β' 
Κ.Π.Σ. και κατά ποσοστό 25% από εθνικούς πόρους 
(Π.Δ.Ε. ΣΑΕ 45/2 αρίθμ. έργου 9745500). Γιαταέτη 2000 


- 2003 η δαπάνη ύψους διακοσίων εκατομμυρίων δραχ¬ 
μών (200.000.000 δρχ.) θα καλυφθεί από πόρους που 
προβλέπονται στο κεφ. 3 της παρούσης. 

13. Την αριθμ. 1107147/1239/0006Α/4-10-96 απόφαση 
του Πρωθυπουργού και του Υπουργού Οικονομικών «Α¬ 
νάθεση αρμοδιοτήτων στους Υφυπουργούς Οικονομι¬ 
κών» (922 Β'), αποφασίζουμε: 

Την ίδρυση και Λειτουργία Κέντρου Περιβαλλοντικής 
Εκπαίδευσης (ΚΠΕ) στο Δήμο Θέρμου Αιτωλοακαρνανίας 
σε κτίριο του Δήμου Θέρμου και στο Υφάντειο οικοτρο¬ 
φείο. 

1. ΣΤΟΧΟΙ ΤΟΥ ΚΠΕ 
Το νέο ΚΠΕ στοχεύει στην: 

Α) Ευαισθητοποίησητων νέων σε θέματα περιβαλλονπ- 
κής προβληματικής ώστε να αναπτυχθούν οι υπεύθυνες 
στάσεις και συμμετοχικές συμπεριφορές που θα συμβάλ¬ 
λουν στην προστασία της οικολογικής ισορροπίας και της 
ποιότητας της ζωής στην κατεύθυνση της αειφόρου ανά¬ 
πτυξης. 

Β) Υλοποίηση προγραμμάτων ΠΕ διάρκειας 1 (μίας) ημέ¬ 
ρας έως 6 (έξι) ημερών για τα σχολεία Α/θμιας και Β/θμιας 
Εκπαίδευσης που το επισκέπτονται αλλά και προγραμμά¬ 
των άτυπης εξωσχολικής περιβαλλοντικής εκπαίδευσης 
Γ) Στήριξη των προγραμμάτων Π Ε των σχολείων της πε¬ 
ριοχής ευθύνης του σε συνεργασία με τους Υπεύθυνους 
ΠΕ των αντίστοιχων Δ/νσεων Α/θμιας και Β/θμιας 
Εκπ/σης. 

Δ) Παραγωγή εκπαιδευτικού και ενημερωτικού υλικού 
(έντυπου, οτπικοακουστικού κ.ά.) καθώς και πιλοτικών 
προγραμμάτων - οδηγών για τα σχολεία της περιοχής ευ¬ 
θύνης του. 

Ε) Σύνδεση με επιστημονικά ιδρύματα σε τοπικό, εθνικό 
και διεθνές επίπεδο με ταυτόχρονη λειτουργία τράπεζας 
πληροφοριών με σκοπό την επιστημονική ενημέρωση, έ¬ 
ρευνα και τεκμηρίωση αλλά και τη συνεργασία για την πα¬ 
ραγωγή εκπαιδευτικών προγραμμάτων. 

ΣΤ) Οργάνωση και πραγματοποίηση επιμορφωτικών 
συναντήσεων εκπαιδευτικών και κατάρτισης ενηλίκων 
στη ΠΕ ή και σε συνεργασία με άλλους κυβερνητικούς και 
μη κυβερνητικούς φορείς. Η επιμορφωτική δραστηριότη¬ 
τα και άλλες δράσεις των ΚΠΕ μπορούν να γίνονται και σε 
συνεργασία με κυβερνητικούς και μη κυβερνητικούς φο¬ 
ρείς εφόσον αυτή συμβάλλει στους στόχους των ΚΠΕ. 

Ζ) Προώθηση της έρευνας στο χώρο της ΠΕ. 

Βασικές κατευθύνσεις σχετικά με τους παιδαγωγικούς 
και ερευνητικούς στόχους του νέου ΚΠΕ δίνονται από τη 
Δ/νση Σπουδών Δ/θμιας Εκπ/σης του ΥΠΕΠΘ. 

2. ΓΙΑ ΤΗΝ ΥΛΟΠΟΙΗΣΗ ΤΩΝ ΣΤΟΧΩΝ ΤΟΥ ΚΠΕ ΑΠΑΙ¬ 
ΤΟΥΝΤΑΙ : 

Α. Υποδουή - Εξοπλισμός 

Το ΚΠΕ Θέρμου Αιτωλοακαρνανίας χαρακτηρίζεται ως 
περιφερειακό και πρέπει να διαθέτει: 

• Αίθουσες πολλαπλών χρήσεων, διδασκαλίας, εργα¬ 
στηρίων, ηλεκτρονικών υπολογιστών, αναγνωστηρίου, 
βιβλιοθήκης, προβολών, διοικητικής υποστήριξης, απο¬ 
θήκευσης υλικών, ειδικών χρήσεων κ.ά. 

• Εξοπλισμό (εργαστηριακό, οπτικοακουστικό, ηλε¬ 
κτρονικό, τηλεπικοινωνιακό, εξάρτηση έρευνας πεδίου, 
ειδικές κατασκευές, επίπλωση, μέσα μεταφοράς κ.ά) που 
να καλύπτει τις ανάγκες υλοποίησης των στόχων του 
•Κ.Π.Ε. 

• Ξενώνα φιλοξενίας περίπου 40 ατόμων. 

Η εστίαση των επισκεπτομένων θα γίνεται στα εστιατό¬ 
ρια του Δήμου Θερμού, με συμφωνίες που θα κάνει ο Δή¬ 
μος με τους αντίστοιχους επαγγελματίες του Δήμου. 

Β. Εκπαιδευτικό π ροσωπικό 

Το εκπαιδευτικό έργο του ΚΠΕ στηρίζουν πέντε (5) 
εκπ/κοί, από την Α/θμια και τη Β/θμια εκπαίδευση (όλων 
των ειδικοτήτων) οι οποίοι και απαρτίζουν την παιδαγωγι¬ 
κή ομάδα του ΚΠΕ. Οι εκπαιδευτικοί επιλέγονται κατά 
προτεραιότητα από τη Δ/νση στην οποία ανήκει και το 
ΚΠΕ και από τις γειτονικές Διευθύνσεις σε περίπτωση που 
δεν καλυφθούν οι θέσεις. Οι εκπαιδευτικοί αποσπώνται 
στα ΚΠΕ, με απόφαση του Υπουργού Εθνικής Παιδείας 
και Θρησκευμάτων, για τρία (3) χρόνια, με δυνατότητα α¬ 
νανέωσης της απόσπασής τους και λαμβάνουν τα μόρια 
των σχολείων της περιοχής του ΚΠΕ. 

Την ευθύνη για τη διαδικασία των αποσπάσεων έχει η 
Δ/νση Σπουδών ΔΕ στην οποία υποβάλλουν αιτήσεις οι 
ενδιαφερόμενοι ύστερα από σχετική πρόσκληση ενδια¬ 
φέροντος. 

Κριτήρια επιλογής των εκπαιδευτικών είναι: 

• οι βασικές και μεταπτυχιακές σπουδές κύρια σε σχέ¬ 
ση με την ΠΕ, 

• η επιμόρφωση στο εσωτερικό και το εξωτερικό στην 
ΠΕ (ΠΕΚ, ΚΠΕ, Σεμινάρια, Συνέδρια, Συμπόσια κ.ά.), 

• η υλοποίηση προγραμμάτων ΠΕ στα σχολεία, 

• η επιμορφωπκή δραστηριότητα στην ΠΕ, 

• η προϋπηρεσία σε ΚΠΕ ή σε θέση Υπευθύνου ΠΕ, 

• η συγγραφική δραστηριότητα στην ΠΕ (βοηθήματα, 
παραγωγή διδακτικού υλικού, δημοσιεύσεις, κ.ά), 

• η οργάνωση ή συμμετοχή σε ομάδες εργασίας, πιλο¬ 
τικά προγράμματα, δίκτυα κ.ά., 

• η διεθνής εμπειρία σε θέματα οργάνωσης και λει¬ 
τουργίας ΚΠΕ, 

• η γνώση ξένων γλωσσών και νέων τεχνολογιών 

• ο χρόνος υπηρεσίας. 

Έργο πις Παιδαγωγικής Ουάδας είναι να: 

• σχεδιάζει, εκπονεί και συντονίζει προγράμματα Περι¬ 
βαλλοντικής Εκπαίδευσης (ΠΕ) για τους μαθητές και εκ¬ 
παιδευτικούς που επισκέπτονται το ΚΠΕ, 

• υποστηρίζει την υλοποίηση προγραμμάτων ΠΕ στα 
σχολεία, την οργάνωση δικτύων και συνεργασιών και πα¬ 
ράγει εκπαιδευτικό υλικό για χρήση από τα σχολεία, 

• εκδίδει έντυπο υλικό σχετικό με τις δραστηριότητες 
του ΚΠΕ, 

• οργανώνει και υλοποιεί επιμορφωτικές συναντήσεις 
για εκπαιδευτικούς καθώς επίσης Συνέδρια και Συμπό¬ 
σια, 

• συνεργάζεται με; 

α) εκπαιδευτικούς - συντονιστές προγραμμάτων ΠΕτης 
περιοχής ευθύνης της και διευκολύνει με κάθε τρόπο την 
υλοποίησή τους, 

β) άλλα ΚΠΕ εσωτερικού ή εξωτερικού για ανταλλαγή ε- 
νημέρωσης και εμπειριών αλλά και για την οργάνωση σε¬ 
μιναρίων κ.ά., 

γ) υπεύθυνους ΠΕ Α/θμιας και Β/θμιας της ευρύτερης 
περιοχής, 

δ) κυβερνητικούς και μη κυβερνητικούς φορείς, 
Παν/μια και άλλα επιστημονικά ιδρύματα, 
ε) Τοπική Αυτοδιοίκηση, 
στ) ΠΕΚ, εφόσον ζητηθεί η συμβολή τους. 


Υπεύθυνος για τη λειτουργία του ΚΠΕ ορίζεται ένας των 
εκπαιδευτικών της Παιδαγωγικής Ομάδας ο οποίος δια¬ 
θέτει τα περισσότερα προσόντα. Ο χρόνος προϋπηρε¬ 
σίας του Υπεύθυνου δεν μπορεί να είναι μικρότερος των 
δέκα (10) ετών. 

Τον Υπεύθυνο λειτουργίας του Κέντρου αναπληρεί ό¬ 
ταν κωλύεται ή απουσιάζει ένας εκ των μελών της Παιδα¬ 
γωγικής Ομάδας που ορίζεται ως αναπληρωτής Υπεύθυ¬ 
νος. 

Ο ορισμός του Υπεύθυνου και του Αναπληρωτή γίνεται 
με έκδοση σχετικής Υπουργικής Απόφασης. 

Οι βασικές κατευθύνσεις σχετικά με τους παιδαγωγι¬ 
κούς και ερευνητικούς στόχους των Κέντρων δίνονται α¬ 
πό τη Δ/νση Σπουδών Β/θμιας του ΥΠΕΠΘ ενώ για οποιο- 
δήποτε λειτουργικό, διοικητικό και οικονομικό θέμα ο Υ¬ 
πεύθυνος λειτουργίας του κάθε Κέντρου αναφέρεται απ' 
ευθείας στην αρμόδια Δ/νση Εκπ/σης της Νομαρχίας. 

Τα μέλη της παιδαγωγικής ομάδας μπορούν να απα¬ 
σχολούνται με υπερωριακή αποζημίωση μέχρι έξι (6) ώ¬ 
ρες την εβδομάδα, εφόσον προσφέρουν έργο πέραν του 
εκπαιδευτικού ως επιμορφωτές, συντονιστές προγραμ¬ 
μάτων, δράσεων και δικτύων τοπικού εθνικού και διε¬ 
θνούς χαρακτήρα, και εργάζονται γι’ αυτό κατά κανόνα 
πέραν του συνήθους ωραρίου. 

Το ιδρυόμενο Κ.Π.Ε. παραμένει κλειστό κατά τις σχολι¬ 
κές διακοπές των Χριστουγέννων και Πάσχα και από τις 16 
Ιουλίου μέχρι τέλος Αυγούστου κάθε έτους. 

Γ. Διοικητικό και Βοηθητικό Προσωπικό 
Στο Κέντρο υπηρετεί Διοικητικό Προσωπικό για γραμ¬ 
ματειακή στήριξή, χειρισμό Η/Υ, βιβλιοθηκονομία κ.α. κα¬ 
θώς και Βοηθητικό Προσωπικό για φύλαξη, καθαρισμό, 
φιλοξενία κ.α. Το Διοικητικό και Βοηθητικό Προσωπικό 
διορίζεται ή αποσπάται με ευθύνη της Τοπικής Αυτοδιοί¬ 
κησης από το οποίο και μισθοδοτείται κατά περίπτωση. 

Το προσωπικό αυτό εργάζεται και κατά τις αργίες, όταν 
το απαιτεί η λειτουργία του Κ.Π.Ε. 

Δ. Ανάπτυξη συνεργασιών και σύνδεση του ΚΠΕ με την 
τοπική κοινωνία 
Το ΚΠΕ συνεργάζεται: 

1. Με την Τοπική Αυτοδιοίκηση επιδιώκοντας το συντο¬ 
νισμό της συμμετοχικής κοινωνικής δράσης όλων των εν¬ 
διαφερομένων φορέων για την αντιμετώπιση των τοπικών 
περιβαλλοντικών προβλημάτων. 

2. Με άλλους κυβερνητικούς και μη κυβερνητικούς φο¬ 
ρείς και τις παραγωγικές τάξεις των περιοχών τους για 
την ανάπτυξη προγραμμάτων ορθολογικής διαχείρισης 
του τοπικού περιβάλλοντος και ευαισθητοποίηση των πο¬ 
λιτών. 

3. Επιστημονικά ιδρύματα και ΚΠΕ του εσωτερικού και 
εξωτερικού για ανταλλαγή εμπειριών, πληροφοριών, εκ¬ 
παιδευτικών προγραμμάτων και οργάνωσης συνεργα¬ 
σιών σε επίπεδο εκπαίδευσης και επιμόρφωσης και έρευ¬ 
νας. 

Για τη σύνδεση του ΚΠΕ με την τοπική κοινωνία και την 
ενίσχυση της αποτελεσματικότητας των προαναφερθει- 
σών συνεργασιών, λειτουργεί Συμβουλευτική Επιτροπή 
στην οποία συμμετέχουν ο Υπεύθυνος του ΚΠΕ, ο Δή- 
μαρχος (ή εκπρόσωπός του), οι Υπεύθυνοι ΠΕτου Νομού 
και από ένας εκπρόσωπος της Νομαρχίας, των επιστημο¬ 
νικών ιδρυμάτων της περιοχής, των παραγωγικών τάξεων 
(επιχειρηματιών και εργαζομένων), των μη κυβερνητικών 

οργανώσεων και τοπικών συλλόγων, των μαθητικών κοι¬ 
νοτήτων κ.ά. 

Η Επιτροπή έχει συμβουλευτικό ρόλο και συνεδριάζει 
δύο φορές το χρόνο για τον προγραμματισμό και απολο¬ 
γισμό δραστηριοτήτων του ΚΠΕ, με πρωτοβουλία του 
Δημάρχου, ο οποίος και προεδρεύει των συνεδριάσεων. 
Σύντομη έκθεση των πρακτικών των συνεδριάσεων αυτών 
δημοσιεύεται στον τοπικό τύπο και κοινοποιείται στις 
Δ/νσεις Σπουδών του ΥΠΕΠΘ. 

3. ΟΙΚΟΝΟΜΙΚΑ ΤΟΥ ΚΠΕ 

Ο προϋπολογισμός του νέου ΚΠΕ μέχρι και το 2003 εί¬ 
ναι τριακόσα δεκαπέντε εκατομ. δρχ. (315.000.000 δρχ.) 
εκ των οποίων τα εκατόν δεκαπέντε εκτ. δρχ. 
(115.000.000) προέρχονται από το 2ο Κοινοτικό Πλαίσιο 
Στήριξης. 

Η προκαλούμενη δαπάνη κατά την προσεχή πενταετία 
ανέρχεται: 

• για το έτος 1998 εξήντα πέντε εκατομ. (65.000.000) 

• για το έτος 1999 πενήντα εκατομ. δρχ. (50.000.000) 

• για το έτος 2000 πενήντα εκατομ. δρχ. (50.000.000) 

• για το έτος 2001 πενήντα εκατομ. δρχ.(50.000.000) 

• για το έτος 2002 πενήντα εκατομ. δρχ. (50.000.000) 

• για το έτος 2003 πενήντα εκατομ. δρχ. (50.000.000) 

Οι πόροι του νέου ΚΠΕ προέρχονται κύρια από : 

• Επιχορηγήσεις της Τοπικής Αυτοδιοίκησης και Νο¬ 
μαρχιακής Αυτοδιοίκησης. 

• Πιστώσεις του Τακτικού Προϋπολογισμού και του 
Προγράμματος Δημοσίων Επενδύσεων. 

• Προγράμματα χρηματοδοτούμενα από την Ευρωπαϊ¬ 
κή Ένωση, την ϋΝΕδΟΟ και άλλους διεθνείς οργανι¬ 
σμούς ή φορείς. 

• Εθνικά προγράμματα σε συνεργασία και με άλλους 
δημόσιους φορείς. 

• Συνέδρια, προγράμματα κατάρτισης, μελέτες, έρευ¬ 
νες, εκδόσεις, ξεναγήσεις, οικοτουρισμό και άλλες συνα¬ 
φείς ανταποδοτικές δραστηριότητες. 

• Δωρεές, εισφορές, χορηγίες φυσικών ή νομικών προ¬ 
σώπων εσωτερικού και εξωτερικού κ.ά. 

Για το χρονικό διάστημα που ισχύει η χρηματοδότηση 
από το 2ο Κοινοτικό Πλαίσιο Στήριξης, καλύπτονται δα¬ 
πάνες επισκευών, εξοπλισμού καθώς και λειτουργικές. 

Η παρούσα απόφαση να δημοσιευτεί στην Εφημερίδα 
της Κυβερνήσεως. 

Αθήνα, 8 Δεκεμβρίου 1998 

ΟΙ ΥΠΟΥΡΓΟΙ 

ΥΦΥΠΟΥΡΓΟΣ ΕΘΝΙΚΗΣ ΠΑΙΔΕΙΑΣ 

ΟΙΚΟΝΟΜΙΚΩΝ ΚΑΙ ΘΡΗΣΚΕΥΜΑΤΩΝ 

ΝΙΚ. ΧΡΙΣΤΟΔΟΥΛΑΚΗΣ ΓΕΡΑΣΙΜΟΣ Δ. ΑΡΣΕΝΗΣ 



Χαρακτηρισμός ως ιστορικού διατηρητέου μνημείου του 
κτιρίου «Σπίτι του Αρτέμη» ιδιοκτησίας Μίνας Βλαχο- 
πούλου, στους Κήπους Ζαγορίου Ιωαννίνων. 

Ο ΥΠΟΥΡΓΟΣ ΠΟΛΙΤΙΣΜΟΥ 

Έχονταςυπόψη: 

1. Τις διατάξεις: 

α) Του Ν. 1558/85 «Περί Κυβέρνησης και Κυβερνητικών 
Οργάνων που δημοσιεύθηκε στο ΦΕΚ 137/Α/26.7.85. 
β) του άρθρου 52του Ν. 5351/32 «Περί Αρχαιοτήτων» ό¬ 


πως αντικαταστάθηκε με το άρθρο 14 και 17 του Ν.Δ. 
216/1943 και τροποποιήθηκε με το άρθρο 32 παρ. 5 του Ν. 
1337/1983 και ισχύει. 

γ) του Ν. 1469/50 «περί προστασίας ειδικής κατηγορίας 
οικοδομημάτων. 

δ) του Ν. 2039 «Περί Κύρωσης της Σύμβασης για την 
προστασία της αρχιτεκτονικής Κληρονομιάς της Ευρώ¬ 
πης (ΦΕΚ61/Α/13.4.92). 

ε) του Π.Δ. 941/77 «Περί Οργανισμού του ΥΠΠΕ». 
ζ) το Π.Δ. 161/26.4.84 (ΦΕΚ 54/Α/30.4.84) «περί ανακα¬ 
τανομής αρμοδιοτήτων των Υπουργείων ΥΠΠΕ-ΥΧΟΠ». 

2. Την ΥΑ ΥΠΠΟ/ΓΝΟΣ/57631/21.11.97 (ΦΕΚ 
1080/τ.Β/5.12.97 με την οποία τροποποιείται η παρ. 8 τρυ 
άρθρου 6 της ΥΑ ΥΠΠΟ/ΓΝΟΣ/49095/30.10.91 (ΦΕΚ 
987/Β/28.11.91)» «Μεταβίβαση αρμοδιοτήτων Υπουργού 
και δικαιώματος υπογραφής «Με εντολή Υπουργού» 
στους Γεν. Γραμματείς, Γεν. Δ/ντές και Προϊσταμένους 
των Δ/νσεων, Τμημάτων και Γραφείων της Κεντρικής Υ¬ 
πηρεσίας του ΥΠ.ΠΟ. 

3. Την εισήγηση της 6ης Εφορείας Νεωτέρων Μνημείων 
και τα λοιπά στοιχεία του φακέλου. 

4. Την ομόφωνη γνωμοδότηση του Κεντρικού Συμβου¬ 
λίου Νεωτ. Μνημείων με αριθμό 15/9.7, αποφασίζουμε: 

Χαρακτηρίζουμε ως ιστορικό διατηρητέο μνημείο το 
κτίριο ιδιοκτησίας Μίνας Βλαχοπούλου στους Κήπους 
Ζαβορίου Ιωαννίνων, γνωστό με την επωνυμία «Σπίτι του 
Αρτέμη» διότι πρόκειται για επιβλητικό πέτρινο αρχοντό¬ 
σπιτο με ενδιαφέροντα στοιχεία λαϊκής αρχιτεκτονικής 
και πλούσιο εσωτερικό και εξωτερικό διάκοσμο, σημαντι¬ 
κό για τη μελέτη της ιστορίας της αρχιτεκτονικής. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 1 Δεκεμβρίου 1998 

Ο ΥΠΟΥΡΓΟΣ 

ΕΥΑΓΓΕΛΟΣ ΒΕΝΙΖΕΛΟΣ 
-Φ- 

Αριθ. ΥΠΠΟ/ΚΑΤΕΧΝ/Δ/529 01 (5) 

Χορήγηση άδειας ίδρυσης και λειτουργίας Μουσικής 
Σχολής στο Βασίλειο Ράπτη. 

Ο ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Του Ν. 1558/85 «Κυβέρνηση και Κυβερνητικά Όργα¬ 
να». 

2. Το Π.Δ. 941/77 «Περί Οργανισμού του Υπουργείου 
Πολιτισμού και Επιστημών». 

3. Το Β.Δ. 16/66 «Περί ιδρύσεως ιδιωτικών μουσικών ι¬ 
δρυμάτων». 

4. Το Ν. 299/76 «Περί ρυθμίσεως θεμάτων αφορώντων 
εις τον κανονισμόν λειτουργίας των ιδιωτικών μουσικών 
ιδρυμάτων ως και το από 11.11.57 Β.Δ. «Περί κυρώσεως 
του εσωτερικού κανονισμού του Ωδείου Θεσσαλονίκης». 

5. Τοάρθρο29τουΝ. 1158/81 «περίοργανώσεως καιδι- 
οικησεως Σχολών Ανωτέρας καλλιτεχνικής Εκπ/σεως. 

6. Το άρθρο 41 του Ν. 1597/86 «προστασία και ανάπτυ¬ 
ξη της Κινηματογραφίας και άλλες διατάξεις του Υπουρ¬ 
γείου Πολιτισμού». 

7. Την απόφαση αριθμ. ΥΠΠΟ/ΓΝΟΣ/33992/31.8.87 
«προϋποθέσεις λειτουργίας Τμήματος Κρουστών», ΥΠ- 
ΠΟ/ΓΝΟΣ/33992/31.8.97 «προϋποθέσεις λειτουργίας 

τμήματος κλασσικής κιθάρας» (ΦΕΚ 500/Β/87) ΥΠΠΟ/ 
ΓΝΟΣ/33991/23.8.87 «προϋποθέσεις λειτουργίας τμήμα¬ 
τος Κλαβικύμβαλου (Τσέμπαλο), (ΦΕΚ609/Β/87). 

8. Την απόφαση αριθμ. ΥΠΠΟ/ΓΝΟΣ/49095/30.10.91 α¬ 
πόφαση «Μεταβίβαση αρμοδιοτήτων Υπουργού και δικαι¬ 
ώματος υπογραφής «Με Εντολή Υπουργού» στους Γεν. 
Γραμματείς, Γεν. Διευθυντές και Προϊσταμένους των Δι¬ 
ευθύνσεων, Τμημάτων, Γραφείων, της Κ.Υ. του ΥΠΠΟ» 
(ΦΕΚ 987/Β/28.11.91). 

9. Το από 16.11.98 πρακτικό αυτοψίας της επιτροπής ε¬ 
λέγχου κτιρίων Σχολών Χορού και Μουσικής. 

10. Την από 30.10.1998 αίτηση του Βασιλείου Ράπτη με 
τα συνημμένα δικαιολογητικά, αποφασίζουμε: 

1. Χορηγούμε στον Βασίλειο Ράπτη, άδεια ίδρυσης και 
λειτουργίας Μουσικής Σχολής, που θα στεγαστεί στο κτί¬ 
ριο, της οδού Παπαδιαμαντοπούλου αρ. 28, Α’ όροφος 
στην Αθήνα και θα έχει την επωνυμία «Μουσική Σχολή Δί- 
φωνο». 

2. Η Μουσική Σχολή, θα λειτουργήσει τα τμήματα: 

1. Ωδικής, 2. αρμονίας, 3. αντίστιξης, 4. φυγής, 5. πλη- 
κτών, 6. εγχόρδων, 7. πνευστών, 8. κλασσικής κιθάρας, 9. 
μονωδίας. 

3. Στην αίθουσα ομαδικής διδασκαλίας δεν επιτρέπεται 
η φοίτηση περισσοτέρων των δεκαπέντε (15) σπουδα¬ 
στών. 

4. Η άδεια ισχύει από το Β’ εξάμηνο του σχολικού έτους 
1998-99. 

5. Από τις διατάξεις της απόφασης αυτής δεν προκα- 
λείται δαπάνη σε βάρος του Κρατικού Προϋπολογισμού. 

Η απόφαση αυτή να δημοσιευτεί στην Εφημερίδα της 
Κυβερνήσεως. 

Αθήνα, 4 Δεκεμβρίου 1998 

Με εντολή Υπουργού 
Ο Διευθυντής 
Π. ΠΟΛΥΧΡΟΝΟΠΟΥΛΟΣ 
-»- .—■ 

Αριθ. ΥΠΠΟ/ΚΑΤΕΧΝ/Δ/571 31 (6) 

Έγκριση μεταστέγασης του Δημοτικού Ωδείου Πολυγύ¬ 
ρου 

Ο ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Του Ν. 1558/85 «Κυβέρνηση και Κυβερνητικά Όργα¬ 
να». 

2. Το Π.Δ. 941/77 «Περί Οργανισμού του Υπουργείου 
Πολιτισμού και Επιστημών». 

3. Το Β. Δ/γμα 16/66 «Περί ιδρύσεως ιδιωτικών μουσι¬ 
κών ιδρυμάτων». 

4. Το Ν. 299/76 «Περί ρυθμίσεως θεμάτων, αφορώντων 
εις τον κανονισμό λειτουργίας των ιδιωτικών μουσικών 
ιδρυμάτων ως και το από 11.11.57 Β.Δ. «περί κυρώσεως 
του εσωτερικού κανονισμού του Ωδείου Θεσσαλονίκης». 

5. Την απόφαση αριθμ. ΚΑΤΕΧΝ/Δ/35709/2107/31.8.89 
«χορήγηση άδειας ίδρυσης και λειτουργίας Ωδείου, στον 
Πολύγυρο Χαλκιδικής» (ΦΕΚ688/Β/13.9.89). 

6. Την απόφαση αριθμ. ΥΠΠΟ/ΓΝΟΣ/49095/30.10.91 
«Μεταβίβαση αρμοδιοτήτων Υπουργού και δικαιώματος 
υπογραφής «Με Εντολή Υπουργού», στους Γεν. Γραμμα- 
τείς, Γεν. Δ/ντές, Προϊσταμένους Δ/νσεων, Τμημάτων, 
Γ ραφείων, της Κ.Υ. του ΥΠΠΟ» (ΦΕΚ 987/Β/28.11.91). 


7. Το από 16.11.98 πρακτικό αυτοψίας, της Δ/νσης Οικι¬ 
σμού - Χωροταξίας, τμήματος Πολεοδομικών - χωροταξι¬ 
κών Σχεδίων, της Νομαρχιακής Αυτοδιοίκησης Ν. Χαλκι¬ 
δικής. 

8. Την από 16.11.98 αίτηση, με τα συνημμένα δικαιολο- 
γητικά, αποφασίζουμε: 

1. Εγκρίνουμε τη μετεστέγαση του Δημοτικού Ωδείου 
Πολυγύρου, στο κτίριο επί της οδού Πολυτεχνείου 50, 
στον Πολύγυρο. 

2. Στην αίθουσα ομαδικής διδασκαλίας δεν επιτρέπεται 
η φοίτηση περισσοτέρων των δέκα πέντε (15) σπουδα¬ 
στών. 

3. Από τις διατάξεις της απόφασης αυτής δεν προκα- 
λείται δαπάνη σε βάρος του Κρατικού Προϋπολογισμού. 

Η απόφαση αυτή να δημοσιευτεί στην Εφημερίδα της 
Κυβερνήσεως. 

Αθήνα, 4 Δεκεμβρίου 1998 

Με εντολή Υπουργού 
Ο Διευθυντής 
Π. ΠΟΛΥΧΡΟΝΟΠΟΥΛΟΣ 
-Φ- 

Αριθ. ΥΠ ΠΟ/ΚΑΤΕΧΝ/Δ/57938 (7) 

Προσθήκη Τμήματος Συνθέσεως στο Δημοτικό Ωδείο 
Πρέβεζας. 

Ο ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Του Ν. 1558/85 «Κυβέρνηση και Κυβερνητικά Όργα¬ 
να». 

2. Το Π.Δ. 941/77 «Περί Οργανισμού του Υπουργείου 
Πολιτισμού και Επιστημών». 

3. Το Β.Δ. 16/66 «Περί ιδρύσεως ιδιωτικών μουσικών ι¬ 
δρυμάτων». 

4. Το Ν. 299/76 «Περί ρυθμίσεως θεμάτων, αφορώντων 
εις τον κανονισμό λειτουργίας των ιδιωτικών μουσικών 
ιδρυμάτων ως και το από 11.11.57 Β.Δ. «Περί κυρώσεως 
του εσωτερικού κανονισμού του Ωδείου Θεσσαλονίκης». 

5. Την απόφαση αριθμ. 35422/2330/8.9.1988 «χορήγη¬ 
ση άδειας ίδρυσης και λειτουργίας Ωδείου (ΦΕΚ 
693/τ. Β/20.9.1998). 

6. Την απόφαση αριθμ. ΥΠΠΟ/ΓΝΟΣ/49095/30.10.91 
«Μεταβίβαση αρμοδιοτήτων Υπουργού και δικαιώματος 
υπογραφής «Με Εντολή Υπουργού», στους Γ εν. Γ ραμμα- 
τείς, Γεν. Δ/ντές, Προϊσταμένους Δ/νσεων, Τμημάτων, 
Γραφείων, της Κ.Υ. του ΥΠΠΟ» (ΦΕΚ 987/Β/28.11.91). 

7. Το από 26.11.1998 αίτηση του Δημοτικού Ωδείου Πρέ¬ 
βεζας μετά συνημμένα δικαιολογητικά, αποφασίζουμε: 

1. Συμπληρώνουμε την αριθμ. 35422/2330/8.9.1998 α¬ 
πόφασή μας, (ΦΕΚ 693/Β/20.9.88), και εγκρίνουμε την 
προσθήκη Τμήματος Συνθέσεως στο Δημοτικό Ωδείο 
Πρέβεζας από το σχολικό έτος 1998 - 99. 

2. Από τις διατάξεις της απόφασης αυτής δεν προκα- 
λείται δαπάνη σε βάρος του Κρατικού Προϋπολογισμού. 

Η απόφαση αυτή να δημοσιευτεί στην Εφημερίδα της 
Κυβερνήσεως. 

Αθήνα, 4 Δεκεμβρίου 1998 

Με εντολή Υπουργού 
Ο Διευθυντής 
Π. ΠΟΛΥΧΡΟΝΟΠΟΥΛΟΣ 

Αριθ. ΥΠΠΟ/ΚΑΤΕΧΝ/Δ/56820 (8) 

Προσθήκη Τμημάτων σε μουσικά εκπαιδευτήρια. 

Ο ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

Ι.Του Ν. 1558/85 «Κυβέρνηση και Κυβερνηπκά Όργανα». 

2. Το Π.Δ. 941/77 «Περί Οργανισμού του Υπουργείου 
Πολιτισμού και Επιστημών». 

3. Το Β.Δ. 16/66 «Περί ιδρύσεως ιδιωτικών μουσικών ι¬ 
δρυμάτων». 

4. Το Ν. 299/76 «Περί ρυθμίσεως θεμάτων, αφορώντων 
εις τον κανονισμό λειτουργίας των ιδιωτικών μουσικών 
ιδρυμάτων ως και το από 11.11.57 Β.Δ. «Περί κυρώσεως 
του εσωτερικού κανονισμού του Ωδείου Θεσσαλονίκης». 

5. Την απόφαση αριθμ. ΥΠΠΌ/ΓΝΟΣ/49095/30.10.91 
«Μεταβίβαση αρμοδιοτήτων Υπουργού και δικαιώματος 
υπογραφής «Με Εντολή Υπουργού», στους Γεν. Γραμμα- 
τείς, Γεν. Δ/ντές, Προϊσταμένους Δ/νσεων, Τμημάτων, 
Γραφείων, της Κ.Υ. του ΥΠΠΟ» (ΦΕΚ987/Β/28.11.91). 

6. Τις σχετικές αιτήσεις με τα συνημμένα δικαιολογητι- 
κά, αποφασίζουμε: 

Εγκρίνουμε τη λειτουργία των παρακάτω τμημάτων, 
στα αντίστοιχα μουσικά εκπαιδευτήρια από το Β’ εξάμη¬ 
νο, σχολικού έτους 1998 - 99, 

1. Παράρτημα Ελληνικού Ωδείου στον Πύργο, τμήμα α¬ 
ντίστιξης. 

2. Ωδείο «Ορφέας» Φωτεινής Ζ. Παλαμίδη - Κοσκόρου, 
τμήμα Σύνθεσης. 

3. Μουσική Σχολή «Ραψωδία», τμήμα Μονωδίας και 
κλασσικής κιθάρας. 

Από τις διατάξεις της απόφασης αυτής δεν προκαλείται 
δαπάνη σε βάρος του Κρατικού Προϋπολογισμού. 

Η απόφαση αυτή να δημοσιευτεί στην Εφημερίδα της 
Κυβερνήσεως. 

Αθήνα, 4 Δεκεμβρίου 1998 

Με εντολή Υπουργού 
Ο Διευθυντής 
Π. ΠΟΛΥΧΡΟΝΟΠΟΥΛΟΣ 
-♦- 

Αοιθ. ΥΠΠΟ/ΚΑΤΕΧΝ/Δ/52470 (9) 

Χορήγηση άδειας ίδρυσης και λειτουργίας παραρτήμα¬ 
τος του Εθνικού Ωδείου στην περιοχή Γκύζη. 

Ο ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Του Ν. 1558/85 «Κυβέρνηση και Κυβερνητικά Όργα¬ 
να». 

2. Το Π.Δ. 941/77 «Περί Οργανισμού του Υπουργείου 
Πολιτισμού και Επιστημών». 

3. Το Β.Δ. 16/66 «Περί ιδρύσεως ιδιωτικών μουσικών ι¬ 
δρυμάτων». 

4. Το Ν. 299/76 «Περί ρυθμίσεως θεμάτων αφορώντων 
εις τον κανονισμόν λειτουργίας των ιδιωτικών μουσικών 
ιδρυμάτων ως και το από 11.11.57 Β.Δ. «Περί κυρώσεως 
του εσωτερικού κανονισμού του Ωδείου Θεσσαλονίκης». 

5. Το άρθρο 29 του Ν. 1158/81 «περί οργανώσεως και δι- 
οικησεως Σχολών Ανωτέρας Καλλιτεχνικής Εκπ/σεως. 

6. Το άρθρο 41 του Ν. 1597/86 «προστασία και ανάπτυ¬ 
ξη της Κινηματογραφίας και άλλες διατάξεις του Υπουρ¬ 
γείου Πολιτισμού». 


7. Την απόφαση αρ. ΥΠΠΟ/ΓΝΟΣ/33992/31.8.87 «προϋ¬ 
ποθέσεις λειτουργίας τμήματος κλασσικής κιθάρας» 
(ΦΕΚ500/Β/87). 

8. Την απόφαση αριθμ. ΥΠΠΌ/ΓΝΟΣ/49095/30.10.91 α¬ 
πόφαση «Μεταβίβαση αρμοδιοτήτων Υπουργού και δικαι¬ 
ώματος υπογραφής «Με Εντολή Υπουργού» στους Γεν. 
Γραμματείς, Γεν. Διευθυντές και Προϊσταμένους των Δι¬ 
ευθύνσεων, Τμημάτων, Γραφείων, της Κ.Υ. του ΥΠΠΟ» 
(ΦΕΚ987/Β/28.11.91). 

9. Το από 16.11.98 πρακτικό αυτοψίας της Επιτροπής 
Ελέγχου Καταλληλότητας κτιριακών Εγκαταστάσεων 
Μουσικών Εκπαιδευτηρίων. 

10. Την από 30.10.1998 αίτηση του Εθνικού Ωδείου με 
τα συνημμένα δικαιολογητικά, αποφασίζουμε: 

1. Χορηγούμε στο Εθνικό Ωδείο, άδεια ίδρυσης και λει¬ 
τουργίας παραρτήματος που θα στεγαστεί στο κτίριο, 
της οδού Πριγκιπονήσων αρ. 12 στην περιοχή Γ κύζη. 

2. Το παράρτημα θα λειτουργήσει τις εξής Σχολές και 
τμήματα: 

1. Ωδικής, 2. Αρμονίας, 3. Ενοργάνωσης, 4. Πληκτών, 5. 
Εγχόρδων, 6. Κλασσικής κιθάρας, 7. Μονωδίας. 

3. Στην αίθουσα ομαδικής διδασκαλίας δεν επιτρέπεται η 
φοίτηση περισσοτέρων των δεκαπέντε (15) σπουδαστών. 

4. Η άδεια ισχύει από το Β’ εξάμηνο του σχολικού έτους 
1998-99. 

Από τις διατάξεις της απόφασης αυτής δεν προκαλείται 
δαπάνη σε βάρος του Κρατικού Προϋπολογισμού. 

Η απόφαση αυτή να δημοσιευτεί στην Εφημερίδα της 
Κυβερνήσεως. 

Αθήνα, 4 Δεκεμβρίου 1998 

Με εντολή Υπουργού 
Ο Διευθυντής 
Π. ΠΟΛΥΧΡΟΝΟΠΟΥΛΟΣ 
-Φ- 

Αοιθ. ΥΠΠΟ/ΑΡΧ/Β1/Φ28/ΚΗΡ/59008/2178 (10) 

Χαρακτηρισμός Ι.Ν. Αγίου Γεωργίου στη θέση Βασιλικά 
κοινότητας Βολισσού Ν. Χίου. 

Ο ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Την Υ.Α ΥΠΠΟ/ΓΝΟΣ/49095/30.10.1991 (ΦΕΚ 
987/Β/28.11.91 και ΦΕΚ 17/Β/16.1.92) «για μεταβίβαση 
αρμοδιοτήτων Υπουργού και δικαιώματος υπογραφής 
«Με Εντολή Υπουργού» στους Γεν. Γραμματέα, Ειδικό 
Γ ραμματέα, προϊσταμένους Δ/νσεων, Τμημάτων και Γ ρα¬ 
φείων του ΥΠΠΟ. 

2. Τις διατάξεις του Κ.Ν. 5351/32 «Περί Αρχαιοτήτων». 

3. Την Γνωμοδότηση του Τοπικού Συμβουλίου Μνημεί¬ 
ων Νήσων, όπως διατυπώθηκε στην αιρθμ. 8/2.10.98 Συ¬ 
νεδρία του, αποφασίζουμε: 

Χαρακτηρίζουμε ως ιστορικό διατηρητέο μνημείο του 
Ι.Ν. Αγ. Γεωργίου, που βρίσκεται στη θέση Βασιλικά κοι¬ 
νότητας Βολισσού Χίου με ζώνη προστασίας 300 μ. γύρω 
από τον ναό. 

Πρόκειται για μονόχωρο ναό, η ιδιορρυθμία του οποίου 
έγκειται στην ύπαρξη εξαγωγικού αρκετά υψηλού τρού¬ 
λου πάνω από το χώρο του ιερού. 

Στο υπέρθυρο της εισόδου έχει χαραχθεί η χρονολογία 
1817, που αντιστοιχεί σε μεταγενέστερη επέκταση του 
ναού προς Δ. 

Στο εσωτερικό του ναού υπάρχει γύψινη και γραπτή δια- 
κόσμηση και ενδιαφέρον δάπεδο από μαρμάρινες πλάκες 
και διακοσμητικά τετράγωνα διάχωρα. 

Στα Β.Δ. του ναού βρίσκονται τα ερείπια λιθόκτιστου 
τετράγωνου πύργου, άλλοτε διώροφου, του οποίου 
σήμερα σώζονται μόνο τμήματα θολοσκέπαστου ισο- 
γείου. 

Το παρόν δεν δημιουργεί δαπάνη στο Δημόσιο. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Αθήνα, 27 Νοεμβρίου 1998 

Με εντολή Υπουργού 
Ο Προϊστάμενος της Διεύθυνσης 
ΙΣΙΔΩΡΟΣ ΚΑΚΟΥΡΗΣ 

-Φ- 

ΔΙΟΡΘΩΣΕΙΣ ΣΦΑΛΜΑΤΩΝ 

( 11 ) 

Στο ΦΕΚ 1127/τ.Β/29.11.98 που δημοσιεύτηκε η 
103/1967/14.10.98 υπουργική απόφαση σχετικά με 
«Προσθήκη διάταξης στο άρθρο 5 του «Κανονισμού Α¬ 
σθένειας του Ταμείου Προνοίας και Επικουρικής Ασφά¬ 
λισης Προσωπικού Ιπποδρομικών» διορθώνεται ο ε¬ 


σφαλμένος αριθμός της απόφασης «103/1967» στον ορ¬ 
θό «103/1697». 

(Από το Υπ. Εργ. και Κοιν. Ασφ.) 
-*- 

( 12 ) 

Στην τροποποίηση του κανονισμού της Εσωτερικής Υ¬ 
πηρεσίας του Διοικητικού Πρωτοδικείου Αθηνών που δη¬ 
μοσιεύτηκε στο ΦΕΚ 1217/27.11.1998 τεύχος Β'επιφέρο- 
νται οι πιο κάτω διορθώσεις: α) Στη σελ. 14382, στήλη 2η, 
στίχους 7ο και 8ο, από το εσφαλμένο: «Πρωτοδικών και 
154 Πρωτόδικες και Πάρεδροι Λ.Α.) το Διοικητικό Πρωτο¬ 
δικείο Αθήνας σε τριάντα (30) τμήματα», στο σωστό: 
«Πρωτοδικών και 154 Πρωτόδικες και Πάρεδροι Δ.Δ.) το 
Διοικητικό Πρωτοδικείο Αθήνας διαιρεί σε τριάντα (30) 
τμήματα» 

β) Στη σελ. 14382, στήλη 2η, στίχο 23ο, από το εσφαλ¬ 
μένο «Αντικαθίσταται το τελευταίο εδάφιο της παρ. 2» στο 
σωστό: «Αντικαθίσταται το πρώτο εδάφιο της παρ. 2». 

γ) Στη σελ. 14382, στήλη 2η, στίχο 35 αφαιρούνται οι 
παρενθέσεις. 

δ) Στη σελ. 14382, στήλη 2, στίχους 37, 39, 41 αντικαθί¬ 
σταται η λανθασμένη λέξη: «Τρίτη 1 μ.μ.», με τη σωστή: 
«Τριμ. 1 μ.μ.». 

(Από το Εθνικό Τυπογραφείο) 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




